
	Παρουσίαση της ποιητικής  συλλογής

του Γιώργου Φράγκου

ΦΛΟΙΣΒΟΣ ΣΥΝΝΕΦΩΝ

στο Σπίτι της Κύπρου

Το Σπίτι της Κύπρου, οι Eκδόσεις Βακχικόν, η Ομοσπονδία Κυπριακών Οργανώσεων Ελλάδος (Ο.Κ.Ο.Ε.) και η Ένωσις Κυπρίων Ελλάδος (Ε.Κ.Ε.) παρουσιάζουν τη Δευτέρα 3 Ιουνίου 2019 και ώρα 19.00, στο Σπίτι της Κύπρου, Ξενοφώντος 2Α, Σύνταγμα τη  νέα  ποιητική συλλογή του Γιώργου Φράγκου «ΦΛΟΙΣΒΟΣ ΣΥΝΝΕΦΩΝ».

Η ποιητική συλλογή «Φλοίσβος συννέφων» περιλαμβάνει πάνω από πενήντα ποιήματα, χωρισμένα σε τέσσερις θεματικές ενότητες, την ποιητική, την κοινωνική, την πολιτική και την ερωτική ενότητα. Δεσπόζον στοιχείο η κριτική θεώρηση των πραγμάτων, ο σαρκασμός, ενίοτε η ειρωνεία και το χιούμορ.

Για το βιβλίο θα μιλήσουν οι ποιητές Γιώργος Μολέσκης και Γιώργος Μοράρης.  Απαγγελία ποιημάτων και αντιφώνηση από τον ίδιο τον ποιητή.

Με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου. 
O Γιώργος Φράγκος γεννήθηκε στη Λεμεσό το 1962. Από το 1990 εργάζεται στη Λευκωσία ως δημοσιογράφος στον ημερήσιο τύπο. Υπήρξε μέλος του Δ.Σ. της Ένωσης Λογοτεχνών Κύπρου για δύο δεκαετίες. Διετέλεσε, επίσης, μέλος της Συμβουλευτικής Επιτροπής Κρατικών Βραβείων Λογοτεχνίας. Τώρα είναι Πρόεδρος της Ένωσης Συντακτών Κύπρου. Έχει εκδώσει άλλες πέντε ποιητικές συλλογές. Εκτός από την ποίηση, ασχολείται και με την κριτική λογοτεχνίας. Ποιήματά του έχουν μεταφραστεί στα αγγλικά, τουρκικά, ισπανικά, ιταλικά, βουλγάρικα και ρωσικά.

